ANEXA nr. 2

LISTA CU ACTE JUSTIFICATIVE
pe care solicitanții de locuințe pentru tineri tinerii specialiști din sănătate trebuie să le prezinte în vederea analizării cererilor:

· Cerere;  

· Declarații notariale ale solicitantului, ale soției/soțului (individual și pentru minori) și ale celorlalți membri majori din familia acestuia (dacă este cazul), cu următorul conţinut: 

· nu dețin în proprietate sau coproprietate o locuinţă, inclusiv casă de vacanță în orașul Deta; 

· nu au înstrăinat o locuinţă după 1 ianuarie 1990 în orașul Deta; 

· nu au beneficiat şi/sau nu beneficiază de sprijinul statului în credite şi execuţie pentru realizarea unei locuinţe în orașul Deta; 

· nu deţin, în calitate de chiriaş al orașului Deta o altă locuinţă și nu au renunțat la beneficiul locativ oferit de UATO Deta; 

 Acte doveditoare privind veniturile realizate pe ultimele 12 luni pentru fiecare membru de familie: 

· adeverinţă cu venitul net; 

· cupon pensie, cupon alocaţie, adeverinţă de ajutor social, etc.;  

· declaraţie notarială din care să rezulte că aceştia nu realizează venituri, nu obţin venituri din vreo activitate autorizată în condiţiile legii, precum şi că nu realizează alte venituri decât cele prezentate la dosar; 

Se iau în calcul toate veniturile realizate de membrii familiei: salarii, îndemnizații, alocații, venituri din activități independente, subvenții, burse, dobânzi, chirii, jocuri de noroc etc.

· Copie a actului de identitate al solicitantului şi al membrilor familiei sale (dacă este cazul); 

· Copie a actului de naștere al solicitantului şi al membrilor familiei sale (dacă este cazul); 

· Copie a certificatului de căsătorie (dacă este cazul);  

· Copie după sentință de divorț definitivă şi irevocabilă (dacă este cazul); 

· Pentru titularii cererii : adeverință de la locul de muncă însoțită de un extras din Revisal din care să rezulte că sunt angajați ai unităților din domeniul sănătății, aflate pe raza unității administrativ-teritoriale Deta, inclusiv medici rezidenți ;
· Act medical (certificat medical, adeverință medical, scrisoare medical, certificat handicap, etc.) pentru solicitant sau alt membru al familiei aflat în întreținere, care necesită însoțitor sau o camera în plus (eliberată de medical specialist și avizată de către directorul instituției de unde a fost eliberată);

· Diplomă de absolvire studii (indiferent de nivelul de pregătire), pentru titularul cererii.

· Copie după Contractul de vânzare-cumpărare sau extras CF pentru locuința unde solicitantul este tolerat în spațiu sau adeverință de la Asociatia de proprietari din care să rezulte numărul persoanelor care au figurat la calcularea cheltuielilor comune pentru întreg anul anterior depunerii cererii. În cazul în care în imobil nu este constituită Asociație de proprietari/locatari, dovada se face cu declarație pe propria răspundere a solicitantului; 

· Copie după Contractul de închiriere/comodat pentru chiriașii care locuiesc în spații din fondul locativ privat; 

· Alte acte în funcţie de situaţia descrisă în cerere/ancheta socială. 
 

Înscrierea în această listă nu implică şi obligativitatea repartizării unei locuinţe având în vedere faptul că, pe de o parte numărul solicitanților poate fi mai mare decât numărul locuințelor disponibile, iar pe de altă parte, la data repartizării efective a locuinţelor, aceştia pot să nu mai îndeplinească toate criteriile prevăzute de lege, unii dintre solicitanţi pot avea situaţia locativă deja rezolvată sau pot să refuze locuinţa repartizată. 

Solicitanţii înscrişi pe lista de priorităţi, cu respectarea criteriilor de acces la locuinţă, care nu pot beneficia de repartizarea unei locuinţe în limita fondului disponibil în anul respectiv, pot primi repartiţii în anii următori, în limita fondului disponibil în fiecare an şi în noua ordine de prioritate stabilită. 

